1164-től kezdve Liegnitz az ugyanilyen nevű hercegségnek volt székhelye. 1241-ben Legnica mellett győzték le a mongolok az egyesült cseh–lengyel seregeket és az őket segítő Német Lovagrend s a johanniták hadait. 1675-ben, amikor a Piast-hercegek férfi ága kihalt, Ausztria a várost és a hercegséget elfoglalta. 1634. május 13-án az Hans Georg von Arnim-Boitzenburg vezérelte szászok itt Hieronymus von Colloredo császári vezér felett győzelmet arattak. 1740-ben a várost elfoglalták a poroszok. 1760. augusztus 15-én Nagy Frigyes itt győzte le Laudon osztrák vezért.